nahid-hub/BLUGE-bengali-wikipedia-section-title-prediction huggingface dataset:
১২৫১ খ্রিষ্টাব্দে কুন-দ্গা'-র্গ্যাল-ম্ত্শান-দ্পাল-ব্জাং-পোর মৃত্যুর পরেও তিনি মঙ্গোলিয়াতে থেকে যান। এই সময় খোদান খানের হাত থেকে ক্ষমতা তার ভ্রাতা গুয়ুগ ও তারপর মোংকে খানের হাতে পৌঁছয়। ১২৫৩ খ্রিষ্টাব্দে মোংকে খানের ভ্রাতা কুবলাই খান তাকে কাইপিং নামক তার নব নির্মিত শহরে আমন্ত্রণ জানান। এই যাত্রায় 'গ্রো-ম্গোন-ছোস-র্গ্যাল-'ফাগ্স-পা খাম্স অঞ্চলে বোন ধর্মাবলম্বীসহ বহু মানুষকে সা-স্ক্যা ধর্মসম্প্রদায়ের অন্তর্ভুক্ত করেন। কুবলাই খানের রাজদরবারে 'গ্রো-ম্গোন-ছোস-র্গ্যাল-'ফাগ্স-পার গুরুত্ব ধীরে ধীরে বৃদ্ধি পেতে থাকে। ১২৫৮ খ্রিষ্টাব্দে দাওবাদের পন্ডিতদের সঙ্গে অনুষ্ঠিত এক বিতর্কসভায় কুবলাই খান তাকে জয়ী ঘোষণা করলে দাওবাদের গ্রন্থগুলিকে পুড়িয়ে ফেলা হয় ও বহু দাওবাদী পন্ডিতকে বৌদ্ধধর্মে পরিণত হতে বাধ্য করা হয়। এই সময় 'গ্রো-ম্গোন-ছোস-র্গ্যাল-'ফাগ্স-পা কুবলাই খানকে হেবজ্র ও মহাকালতন্ত্র সম্বন্ধে শিক্ষাদান করেন।

সঠিক অনুচ্ছেদ শিরোনাম কোনটি?
titleA. পরিবার
titleB. নতুন লিপি সৃষ্টি
titleC. মঙ্গোলিয়া যাত্রা
titleD. প্রভাব বিস্তার
উত্তর: titleD
মানুষ অনেক কিছু জানে তা মূলত "কাজের অনুমান" রূপে মূল্যায়ন করা হয়। উদাহরণস্বরূপ, যদি একটি পাখির কথা আলোচনায় আসে তবে মানুষ সাধারণত একটি প্রাণীকে চিত্রিত করে যার কোন বিশেষ আকার, চিহ্ন আছে এবং যারা উড়তে পারে । এই সমস্ত জিনিসগুলির মধ্যে কোনটিই সব পাখিগুলি সম্পর্কে সত্য নয়। জন ম্যাকার্থি ১৯৬৯ সালে এই সমস্যাটি চিহ্নিত করেছিলেন যোগ্যতার সমস্যা হিসাবে: কোনও কমনসেন্স রুলের জন্য যে এআই গবেষকেরা প্রতিনিধিত্ব করে, সেখানে বেশ কিছু ব্যতিক্রম রয়েছে। বিমূর্ত লজিকের জন্য যা প্রয়োজনের তার প্রায় কোন কিছুই সত্য বা মিথ্যা নয়। এআই গবেষণা এই সমস্যার সমাধানের জন্য অনেক পথ পর্যটন করেছে।

সঠিক অনুচ্ছেদ শিরোনাম কোনটি?
titleA. ডিফল্ট যুক্তি এবং যোগ্যতার সমস্যা
titleB. শিক্ষা
titleC. কিছু সাধারণ জ্ঞানের প্রতীকী ফর্ম
titleD. লক্ষ্য
উত্তর: titleA
টেকনাফ গেম রিজার্ভের প্রায় পুরোটাই একটি সরল পাহাড় শ্রেণীর অংশ। টেকনাফ উপদ্বীপের প্রায় মাঝ বরাবর পাহাড় গুলোর চূড়া উঠে গেছে। আছে বেশ কিছু সংকীর্ণ উপত্যকা ও গিরিখাত। এসব উপত্যকা আর গিরিখাত দিয়ে বয়ে গেছে ছোট ছোট অসংখ্য পাহাড়ি ছড়া বা ঝর্ণা, যা শেষে মিশেছে পূর্বদিকে নাফ নদীতে এবং পশ্চিমে বঙ্গোপসাগরে। এসব ছড়ার বেশির ভাগই মৌসুমী, বর্ষাকালে পানি থাকে এবং শীতে শুকিয়ে যায়।

গেম রিজার্ভের বড় অংশ পাহাড়ি মৃত্তিকা গঠিত। পূর্ব পাশে নাফ নদীর তীর ঘেষে আছে জোয়ার ভাটায় সৃষ্ট কাদা মাটির ম্যানগ্রোভ বন। পশ্চিমে বঙ্গোপসাগরের তীরে আছে বালুকাবেলা গঠিত সৈকত।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. উদ্ভিদ ও জীব বৈচিত্র্য
titleC. ভূপ্রকৃতি
titleD. ইতিহাস
উত্তর: titleC
২০১৬ সালের জানুয়ারিতে, জহিব ইসলাম ঘোষণা করেন যে তিনি ভারতীয় ফুটবল ক্লাব ডিএসকে শিভাজিয়ান্স ফুটবল ক্লাব এর সাথে একটি চুক্তিতে স্বাক্ষর করেছেন। শেষ পর্যন্ত ডিএসকে শিভাজিয়ান্স ফুটবল ক্লাব এর সঙ্গে মৌসুম শেষ করে দেন কিন্তু তাদেরকে লীগ থেকে প্রত্যাহারের কারণে অন্য দলগুলো লীগ হতে তাদের নাম প্রত্যাহার করে ফেলে।

সঠিক অনুচ্ছেদ শিরোনাম কোনটি?
titleA. প্রারম্ভিক ক্যারিয়ার
titleB. ক্লাব ক্যারিয়ার
titleC. ডিএসকে শিভাজিয়ান্স ফুটবল ক্লাব
titleD. চেন্নাই সিটি ফুটবল ক্লাব
উত্তর: titleC
তিনি হাদিস শোনার জন্য মাঝে মাঝে উম্মুল মুমিনিন আয়িশার নিকট যেতেন। রুবায়িয়ু বিনতে মুয়াওবিয সর্বমোট ২১ টি হাদিস বর্ণনা করেছেন। এর মধ্যে একটি হাদিস মুত্তাফাকুন আলাইহি। উঁচু স্তরের আলিম ও তাবেয়ী তার নিকট হাদিস বর্ণনা করেছেন।

একবার মুহাম্মাদ রুবায়িয়ু বিনতে মুয়াওবিয এর বাড়ীতে ওযু করেন। রুবায়িয়ু এটা দেখে পরবর্তীতে তা বর্ণনা করেন। এটা শোনার জন্য বহু মানুষ তার নিকট আসতেন।

সঠিক অনুচ্ছেদ শিরোনাম কোনটি?
titleA. হাদিস বর্ণনা
titleB. বিবাহ বিচ্ছেদ
titleC. জীবনী
titleD. ইসলাম গ্রহণ
উত্তর: titleA
ইসলামী প্রার্থনার সময় দাঁড়িয়ে থাকা অবস্থায় কুরআন মজীদ পাঠ করা হয়। কুরআনের প্রথম অধ্যায়, সূরা আল ফাতেহা, দাঁড়িয়ে থাকা অবস্থায় পড়া হয়। সহীহ মুসলিম বর্ণনা করেছেন যে আবু হুরাইরা বলেন, নবী সাল্লাল্লাহু আলাইহি ওয়াসাল্লাম বলেন, « 

উপরন্তু, কুরআন থেকে অন্য সুরা প্রথম বা দ্বিতীয় রাকআতে পাঠ করা হয়। 

সঠিক অনুচ্ছেদ শিরোনাম কোনটি?
titleA. সালাফি মত
titleB. মালিকি
titleC. দাঁড়িয়ে থাকার সময় হাতের অবস্থান
titleD. দাঁড়িয়ে থাকার সময় পাঠ
উত্তর: titleD
আলু, ধান, লতিরাজ, সোনালী মুরগী, কাচা সবজি ও চিনি

জয়পুরহাটের জামালগঞ্জ এলাকায় ভূপৃষ্ঠ হতে ৫১৮মিঃ নিচে প্রায় ৩৮৪ বর্গ মিটার এলাকা জুড়ে চুনাপাথর এর খনির সন্ধান পাওয়া গেছে। ধারনা করা হয় খনিটিতে মোট ১২০০মিলিয়ন টন চুনাপাথর মজুদ আছে।
জয়পুরহাটের জামালগঞ্জের পাহাড়পুড় এলাকায় ভূপৃষ্ঠ হতে ৬৪০মিটার গভীরে বিপুল পরিমাণ পার্মিয়ান যুগের বিটুমিনাস কয়লা পাওয়া গেছে। এই কয়লার খনিতে মোট ৬টি স্তর আছে যার মোট পুরুত্ব ৬৪ মিটার। গবেষণায় দেখা গেছে এখানে প্রায় ১০৫৩।৯০ মিলিয়ন টন কয়লা মজুদ আছে ।



পাকা রাস্তা -৩৪২.৫৯ কিঃ মিঃ
সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রধান শস্য
titleC. মুক্তিযুদ্ধে জয়পুরহাট
titleD. রপ্তানী পণ্য
উত্তর: titleD
স্বতঃস্ফূর্ত প্রজনন ছিল সেই বিশ্বাস যেখানে অনুরূপ জীব থেকে বংশদ্ভুত হওয়া ছাড়াই ভিন্ন একটি জীবন্ত জীবের সাধারণ গঠন হওয়া সম্ভব। সাধারণত, ধারণা ছিল যে কিছু কিছু জীব যেমন মশা-মাছি জন্ম নিতে পারে নিষ্প্রাণ বস্তু যেমন ধুলাবালি থেকে অথবা সাধারণ ধারণা ছিল ইদুর বা পোকা-মাকরের মৌসুমি প্রজনন হত কাদা কিংবা আবর্জনা থেকে।

স্বতঃজননের তত্ত্বটি প্রথম প্রদান করেন এরিস্টটল, তিনি জীবের উদ্ভব নিয়ে পূর্বে কাজ করা প্রাকৃতিক দার্শনিকদের বিভিন্ন প্রাচীন ব্যাখ্যার সংকলন এবং সম্প্রসারিত করেন; তার এই ব্যাখ্যা প্রতিষ্ঠিত থাকে প্রায় দুই সহস্রাব্দ পর্যন্ত। এই ব্যাখ্যা পরীক্ষণের মাধ্যমে অপসারিত করেন লুই পাস্তুর ১৮৫৯ সালে, যিনি পূর্বসুরীদের যেমন ফ্রান্সিসকো রেডির করে যাওয়া পরীক্ষণকে সম্প্রসারিত করেন। প্রমাণিত না হওয়া স্বতঃজননের ঐতিহ্যগত ধারণা আজ জীববিজ্ঞানের মধ্যে আর কোন বিতর্কের বিষয় নয়।

সঠিক অনুচ্ছেদ শিরোনাম কোনটি?
titleA. বস্তুবাদ
titleB. পরিবেশগত অবস্থা
titleC. এক্সট্রিমোফিল
titleD. স্বতঃজনন
উত্তর: titleD
সর্বাধিনায়কের ভুমিকা লাতিন "ইম্পারাটর"  হতে উদ্ভূত। রোমান সাম্রাজ্যের "ইম্পারাটর"  -রা একচ্ছত্র আধিপত্য বিস্তার করত। আধুনিক যুগে ১৬৩৯ সালে ইংল্যান্ডের রাজা চার্লস ১ এর জন্য সর্বপ্রথম এই পদ ব্যবহার করা হয়। এবং ইংরেজদের গৃহযুদ্ধ পর্যন্ত এর ব্যবহার চলতে থাকে। কোনো জাতির রাষ্ট্রপ্রধান(একনায়কতন্ত্র বা প্রজাতন্ত্র) সাধারণত সর্বাধিনায়ক পদের দায়িত্ব কাগজে-কলমে পেয়ে থাকেন, যদিও নির্বাহী ক্ষমতা অন্য কোনো সরকার প্রধানের হতে পারে। সংসদীয় গণতন্ত্র ব্যবস্থায়, সরকারের নির্বাহী বিভাগ আইন বিভাগের উপর সম্পূর্ণ নির্ভরশীল। যদিও আইন বিভাগ সশস্ত্র বাহিনীর উপর সরাসরি আদেশ জারি করে না। অতএব আইন বিভাগ সামরিক বাহিনীকে নিয়ন্ত্রণ করেনা। সামরিক বাহিনীর গভর্নর-জেনারেল এবং ঔপনিবেশিক গভর্নর সাধারণত সর্বাধিনায়ক নিযুক্ত হন।  

সর্বাধিনায়ককে সুপ্রিম কমান্ডার ও বলা হয়। এই পদ সামরিক কর্মকর্তাদের  জন্যেও ব্যবহৃত হয়, যাদের সামরিক বাহিনীর উপর ক্ষমতা ও কর্তৃত্ব আছে।

সঠিক অনুচ্ছেদ শিরোনাম কোনটি?
titleA. ইন্দোনেশিয়া
titleB. ব্রাজিল
titleC. ইথিওপিয়া
titleD. সংজ্ঞা
উত্তর: titleD
সুপ্রিম কোর্টের বিচারপতি টমাস এই রায় দিয়েছিলেন যে এই হত্যাকাণ্ডের কারণ রাজীব গান্ধীর প্রতি এলটিটিই প্রধান প্রভাকরণের শত্রুমনোভাব। উক্ত রায়ে একটি অনশন ধর্মঘটে তিলিপানের মৃত্যু ও ১৯৮৭ সালের অক্টোবরে একটি জাহাজে ১২ জন এলটিটিই ক্যাডারের আত্মহত্যার কথাও উল্লেখিত হয়।

রায়ে অভিযুক্তদের চার জনের মৃত্যুদণ্ড ও বাকিদের বিভিন্ন মেয়াদের কারাদণ্ডে দণ্ডিত করা হয়। রায়ে জানানো হয় যে ষড়যন্ত্রকারীরা রাজীব গান্ধী ব্যতিত অন্য কাউকেই হত্যা করতে চাননি। যদিও বিস্ফোরণে অনেকেই নিহত হয়েছিলেন। বিচারপতি ওয়াধওয়া আরো জানান যে রাজীব গান্ধী হত্যার কারণ যে সরকারকে সচকিত করা, তার কোনো প্রমাণ পাওয়া যায় না। এই কারণে টাডা আইনের অধীনে এর বিচার অসঙ্গত। 

সঠিক অনুচ্ছেদ শিরোনাম কোনটি?
titleA. রাজীব-হত্যা
titleB. জৈন কমিশন ও অন্যান্য রিপোর্ট
titleC. সুপ্রিম কোর্টের রায়
titleD. বিচার
উত্তর: titleC
কুরআনের নকল করার জন্য নতুন আব্বাসীয় শৈলীর ব্যবহার শুরু হয় ৯ম শতাব্দীর শেষ থেকে ১২ শতাব্দী পর্যন্ত।এতে উল্লম্ব বিন্যাস পদ্ধতিতে অনুলিপি নকল করা হয়েছিল যা আদী আব্বসীয় শৈলীর থেকে বাতিক্রম। এই সময়ে আল খলিল ইবন আহমেদ আল-ফরহেদি (মৃত্যু ৭৮৬) আবু আল আসওয়াদের পদ্ধতি প্রতিস্থাপন করে তাসকীল পদ্ধতি প্রণয়ন করেন। ১১ শতকের পর থেকে তার প্রণীত পদ্ধতি সর্বজনীনভাবে গৃহীত ও ব্যবহৃত হচ্ছে । এতে ছয়টি বৈশিষ্ট সূচক চিহ্ন ব্যবহার করা হয়েছেঃ ফাতহাহ্ (আ), যাম্মাহ্ (উ) , কাছরাহ্ (ই) , সুকূন (স্বরধ্বনি-মুক্ত) , শাদ্দাহ্ (দ্বৈত ব্যাঞ্জনধ্বনি), মদ (স্বর দীর্ঘায়ন; আলিফ এর উপর প্রয়োগ করা হয়)।

সঠিক অনুচ্ছেদ শিরোনাম কোনটি?
titleA. আব্বাসীয় শাসনামলে (১৩২/৭৫০-৬৪০/১২৫৮)
titleB. অনুলিপি যাচাই ও প্রামাণ্য পাণ্ডুলিপি প্রস্তুত
titleC. নতুন আব্বাসীয় শৈলী
titleD. প্রথম দিকের অনুলিপি থেকে শেষ বিশুদ্ধ পাণ্ডুলিপি
উত্তর: titleC
ঐতিহাসিক গুরুত্ব ছাড়াও অন্ধ্রপ্রদেশের শিল্প মানচিত্রে কাডাপা জেলার অবস্থান অত্যন্ত গুরুত্বপূর্ণ। এই জেলায় প্রচুর পরিমাণে খনিজ সম্পদ পাওয়া যায়।

এই জেলায় কৃষ্ণ করসন মৃত্তিকার পরিমাণ ২৪%, কৃষ্ণ মৃত্তিকা ১৯%, বেলে মাটি ৪%, লাল মাটি ২৫%। প্রথমোক্ত মাটি অত্যন্ত উর্বর। বেলে মাটি ততটা উর্বর নয়। ‘কোররা’, কমলালেবু, চুন ও পান এই অঞ্চলের বিশেষ পণ্যদ্রব্য। নদী উপত্যকায় এগুলি উৎপাদিত হয়। তুঙ্গভদ্রা নদীতে সুনকেসুলা বাঁধ থেকে কাডাপা-কুর্নুল (কে. সি.) খাল কাডাপা ও কুর্নুল জেলার ৪০ বর্গকিলোমিটার কৃষিযোগ্য জমির সেচজলের উৎস। এই জেলায় পানীয় জলের প্রধান উৎস গালের-নাগরী-সুজালাস্রবন্তি খাল।

জেলায় প্রচুর খনিজ দ্রব্য পাওয়া যায়। ১৯৮৩ সালে ভারতের ভূতাত্ত্বিক সর্বেক্ষণের সমীক্ষা অনুসারে, এই জেলায় ৩ মিলিয়ন টন শিসা, ৭৪,০০০,০০০ টন ব্যারিট এবং ২৭,০০০ টন অ্যাসবেস্টস সঞ্চিত আছে। অনুমিত হয়, এই জেলার মাঙ্গাপেটে ৭০ মিলিয়ন টন ব্যারিট সঞ্চিত আছে। রাজামপেটে সঞ্চিত মাটি প্রস্তর শিল্পে ব্যবহৃত হয়। বেররাগুন্টলায় চুনাপাথর পাওয়া যায়। করমন্ডল ফার্টিলাইজার এখানে যে সিমেন্ট কারখানা স্থাপন করেছে, তা থেকে বছরে ১ মিলিয়ন টন সিমেন্ট উৎপাদিত হয়। ভারত সিমেন্ট কর্পোরেশন তার উৎপাদন ক্ষমতা ১ মিলিয়ন টন বৃদ্ধি করেছে। ন্যাশানাল মিনারেল ডেভেলপমেন্ট কর্পোরেশন ব্রাহ্মান পল্লিতে অ্যাসবেসটোস ও মাঙ্গাপেটে ব্যারিয়েট উত্তোলন করে। কাডাপা ‘কাডাপা প্রস্তর’ নামে এক ধরনে পাথরের জন্য বিখ্যাত। এই পাথর দক্ষিণ ভারতে গৃহনির্মাণ শিল্প ও পাথরের চাঁই তৈরিতে কাজে লাগে। টুম্মালাপল্লিতে ৪৯,০০০ টন ইউরেনিয়াম সঞ্চিত আছে। এগুলি স্থানীয়ভাবেই উত্তোলন ও প্রক্রিয়াকরণ করা হয়। জুয়ারি সিমেন্টস, ইন্ডিয়া সিমেন্টস লিমিটেড, ভারতী সিমেন্টস, ডালমিয়া ভারত সিমেন্টস, গোবিন্দরাজ টেক্সটাইলস, এনএসএল টেক্সটাইলস, সাম্যু গ্লাস, ভারতী পলিমারস, সাজালা উভেন শকস ওকোরাস ইন্ডিয়া লিমিটেড হল এই জেলার অন্যান্য শিল্প সংস্থা।

২০০৬ সালে ভারত সরকার কাডাপা জেলাকে দেশের ২৫০টি সর্বাধিক অনগ্রসর জেলার তালিকাভুক্ত করেছে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, এই জেলা তার মধ্যে অন্যতম।

সঠিক অনুচ্ছেদ শিরোনাম কোনটি?
titleA. মধ্যযুগ
titleB. অর্থনীতি
titleC. ভূগোল
titleD. বিধানসভা কেন্দ্র
উত্তর: titleB
লোভাটোর মায়ের সাথে তার বাবার বিবাহবিচ্ছেদ হওয়ার পর, তার বাবা প্যাট্রিকের সাথে কোনো ধরনের সম্পর্ক রক্ষা করার তার কোনো ইচ্ছা ছিল না। তার বাবার সাথে অবমাননাকর ও আন্তরিকতাশূন্য সম্পর্কের ব্যাপারে এক সাক্ষাৎকারে তিনি বলেছেন, "তিনি তুচ্ছ বা ঘৃণ্য ছিলেন, কিন্তু তিনি একজন ভালো মানুষ হতে চাইতেন। তিনি তার পরিবারকে ভালোবাসতেন এবং আমার মা যখন আমার সৎবাবার সাথে বিবাহ বন্ধনে আবদ্ধ হয়েছিলেন তখনও তার এতো বড় হৃদয় ছিল যে তিনি বলেছেন, 'আমি খুব খুশী যে (সে) তোমাদের লালনপালন করছে এবং সে কাজটি করছে যে কাজটি আমি থাকলে করতাম'।" লোভাটো তার বাবাকে নিয়ে বেশ কয়েকটি গান লিখেছেন। তার বাবা প্যাট্রিক, ২০১৩ সালের ২২শে জুন ৫৩ বছর বয়সে ক্যান্সারে আক্রান্ত হয়ে মৃত্যুবরণ করেছেন। তার মৃত্যুর পর, লোভাটো জানান যে তার বাবা মানসিকভাবে অসুস্থ ছিল এবং তারই সম্মানে তিনি "লোভাটো চিকিৎসা বৃত্তি কার্যক্রম" চালু করেছেন।

সঠিক অনুচ্ছেদ শিরোনাম কোনটি?
titleA. সম্পর্ক
titleB. ব্যক্তিগত সংগ্রাম
titleC. বাসস্থান
titleD. ২০১৭: টেল মি ইউ লাভ মি
উত্তর: titleA
ঐতিহাসিকদের মতে, সিলেট ছিলো আসাম ও বঙ্গদেশের দুই রাজ্য কামরূপ ও হরিকেলের মধ্যবর্তী একটি বিস্তৃতাংশ৷ এটি ছিলো মূলত ব্রাহ্মণদের বাসস্থল ও তাদের অর্থনৈতিক ও আর্থসামাজিক কেন্দ্র৷ প্রথম সহস্রাব্দে এখানে বৌদ্ধ ধর্ম খুব প্রভাবশালী ছিলো৷ প্রাক মধ্যযুগীয় সেন বংশ ও দেব বংশের শ্বাসনকাল থেকে হিন্দু ধর্ম ধীরে ধীরে প্রভাব বিস্তার করতে থাকে৷ উভয় রাজবংশ ও তাদের রাজত্বকালের প্রমাণ পাওয়া যায় উক্ত অঞ্চল থেকে প্রাপ্ত বিভিন্ন শিলালিপি ও তাম্রলেখ থেকে৷ হিন্দু মহাকাব্য মহাভারত থেকে জানা যায় যে, কৌরবশ্রেষ্ঠ ও জ্যেষ্ঠভ্রাতা দুর্যোধন সিলেটের হবিগঞ্জ অঞ্চলের রাজপরিবারের সাথে বৈবাহিক সম্পর্ক স্থাপন করেন৷ পুরাণে উল্লেখ আছে যে, মধ্যম পাণ্ডব অর্জুন অশ্বমেধ যজ্ঞ ও রাজ্যবিস্তারের জন্য প্রেরিত ঘোড়া সিলেটের জয়ন্তীয়াতে বন্দী হলে তিনি এই অঞ্চলে তার মেধাশ্ব পুনরুদ্ধারে আসেন ও তা এই এখানকার রাজকুমারীর থেকে পুনরুদ্ধার করে রাজ্যবিস্তার করেন৷ এই অঞ্চলেই রয়েছে সতীদেবীর পৃথিবীতে পতিত ৫১টি পীঠের দুটি পীঠ, যা দেবী দুর্গারই অবিচ্ছেদ্য অংশ৷ শ্রীশৈল ও জয়ন্তীতে পতিত দেবীর গ্রীবা ও বাম তালু হলো দুটি শক্তিপীঠ৷ এটি ছিলো একাধিক ছোটো ছোটো রাজ্যের পুঞ্জস্থল, সেগুলি ছিলো - তরফ রাজ্য, গৌড় রাজ্য, লাউড় রাজ্য, জয়ন্তীয়া রাজ্য, ইটা রাজ্য প্রভৃৃতি৷ বিভিন্ন প্রত্নস্থলের লেখ থেকে রাজনগরের নিকট পঞ্চগাঁওতে একটি প্রাচীন বিশ্ববিদ্যালয়ের উপস্থিতির খোঁজ পাওয়া যায়৷ তরাই অঞ্চল ছিলো প্রাচীন ইটা রাজ্যের সদর দপ্তর৷
সঠিক অনুচ্ছেদ শিরোনাম কোনটি?
titleA. সিলেট
titleB. প্রশাসন
titleC. প্রাচীনকাল
titleD. মধ্যযুগীয়
উত্তর: titleC
স্বাধীনতা পরবর্তী কালে মিজোরাম আসামের অন্তর্ভুক্ত ছিল। ১৯৭২ এ আসাম পুনর্গঠনে মিজোরাম কেন্দ্র শাসিত অঞ্চলে পরিণত হয়। শান্তি চুক্তির মাধ্যমে ১৯৮৬ সালে এটি পূর্ণ রাজ্যের মর্যাদা পায়। রাজ্য মর্যাদার পর বিভিন্ন পর্যায়ে প্রায় ২২ বছর ভারতীয় জাতীয় কংগ্রেস এই রাজ্যের ক্ষমতায় থাকে। লাল থানহাওলা এখানকার অন্যতম নেতা।

সঠিক অনুচ্ছেদ শিরোনাম কোনটি?
titleA. রাজনীতি
titleB. ছাপচার কুট
titleC. উত্তরাধিকার
titleD. ভূগোল
উত্তর: titleA
রনি "কাকতাড়ুয়ার দেশে", "চতুষ্কোণ" ইত্যাদি টেলিভিশন নাটকে অভিনয় করেছেন।

স্বপ্ন যে তুই চলচ্চিত্রে অভিনয়ের মাধ্যমে তিনি বাংলা চলচ্চিত্রে অভিষেক ঘটান। এরপর অভিনয় করেন তন্ময় তানসেনের পরিচালনায় "পদ্ম পাতার জল" (২০১৫) চলচ্চিত্রে বিষু চরিত্রে অভিনয় করেছেন। মুক্তিপ্রতিক্ষিত চলচ্চিত্রের মধ্যে রয়েছে "টম অ্যান্ড জেরি"।

সঠিক অনুচ্ছেদ শিরোনাম কোনটি?
titleA. উপস্থাপনা
titleB. অভিনয়
titleC. প্রকাশনা
titleD. কৌতুক অভিনয়
উত্তর: titleB
গণিতে অঙ্ক হলো সংখ্যা প্রকাশক চিহ্ন। কোনো সংখ্যায় একটি অঙ্কের দুধরনের মান থাকে, নিজস্ব মান ও স্থানীয় মান। দশমিক সংখ্যা পদ্ধতিতে ০ থেকে শুরু করে ৯ পর্যন্ত দশটি অঙ্ক আছে। এছাড়াও রয়েছে আরো নানা ধরনের সংখ্যা পদ্ধতি যেমনঃ বাইনারি( দুই ভিত্তিক সংখ্যা পদ্ধতি), অক্টাল ( আট ভিত্তিক), হেক্সাডেসিমাল ( ষোলো ভিত্তিক)। তবে দশমিক সংখ্যা পদ্ধতিই বিশ্বে সবচেয়ে জনপ্রিয় সংখ্যা পদ্ধতি ।

সঠিক অনুচ্ছেদ শিরোনাম কোনটি?
titleA. প্রাচীন ব্যাবিলনীয়দের গণিত
titleB. পেশা হিসাবে গণিত
titleC. অঙ্ক
titleD. গণিতের প্রধান ক্ষেত্রসমূহ
উত্তর: titleC
গোষ্ঠ পাল ছোটবেলা থেকেই ফুটবল খেলা আরম্ভ করেছিলেন। ১৯০৭ সালে মাত্র ১১ বছর বয়েসে তিনি কলকাতার কুমারটুলি ক্লাবে যোগ দেন এবং ১৯১৩ সাল পর্যন্ত সেখানে খেলেছিলেন। মোহনবাগানের খেলোয়াড় রাজেন সেনের সাহায্যে তিনি ১৯১২ খ্রিষ্টাব্দে কলকাতার ঐতিহ্যবাহী মোহনবাগান ক্লাবে যোগ দেন। এর আগের বছরই মোহনবাগান বিদেশীদের হারিয়ে আইএফএ শিল্ড জয় করেছিল।

১৯১৩ খ্রিষ্টাব্দে মোহনবাগানের হয়ে তিনি প্রথম খেলেন। এরপর ২৩ বছর ধরে মোহনবাগানের হয়ে তিনি খেলেন। ১৯২০ সালে ইস্টবেঙ্গল ক্লাব প্রথম যে দল গড়ে তাতে ছিলেন কিংবদন্তী ফুটবলার গোষ্ঠ পাল। ১৯২০ সালে ইস্টবেঙ্গল একটাই টুর্নামেন্ট হারকিউলিস কাপে খেলতে মোহনবাগান থেকে তাকে হায়ারে নেওয়া হয়েছিল এবং চ্যাম্পিয়নও হয় লাল-হলুদ। ১৯২১ থেকে টানা ৫বছর তিনিই ছিলেন মোহনবাগানের ক্যাপ্টেন৷ ১৯২৪ সালে তিনি ভারতীয় জাতীয় দলেরও অধিনায়কত্ব পান। তিনি খেলতেন রাইট ব্যাক পজিসনে। খেলার সময় বুটপরা ইউরোপিয়ান খেলোয়াড়দের তিন খালি পায়ে খেলে প্রতিরোধ করতেন। ভারতীয় দল নিয়ে ১৯৩৩ খ্রিষ্টাব্দে তিনি সিংহলে (বর্তমান শ্রীলঙ্কা) যান। তিনি হকি খেলাতেও দক্ষ ছিলেন এবং ক্রিকেট ও টেনিসও খেলতেন। ১৯৩৫ খ্রিষ্টাব্দে তিনি অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. সম্মান
titleB. ক্রীড়া জীবন
titleC. মৃত্যু
titleD. প্রাথমিক জীবন
উত্তর: titleB
২০১৪ সালের সেপ্টেম্বরে ফেসবুক ঘোষণা করে তারা প্রতিদিন ১ বিলিয়ন ভিডিও দেখার সুবিধা প্রদান করছে এবং ব্যবহারকারি, পাতা, এবং জনপ্রতিনিধিদের যে সব ভিডিও উন্মুক্ত সেগুলোর গণনা দেখাবে সবাইকে দেখার সুবিধা যোগ করবে। কোন ব্যবহারকারি একটি ভিডিও দেখার পর আরেকটি বাড়তি ভিডিও দেখার সুপারিশ করার বিষয়টি ফেসবুক নিশ্চিত করে। ৬৫ ভাগ ফেসবুকের ভিডিও দেখা হয় ফেসবুক মোবাইল থেকে যার ব্যবহারকারি দিন দিন বাড়ছে এবং ভিডিও দেখার হার ৫০ ভাগে এসে যায় মে থেকে জুলাই মাসে যখন আইসবাকেট চ্যালেঞ্জের হিড়িক পড়ে ফেসবুকে।

সঠিক অনুচ্ছেদ শিরোনাম কোনটি?
titleA. ভিডিও দেখা
titleB. প্রভাব
titleC. একাউন্ট হ্যাক
titleD. যৌথ কারবার
উত্তর: titleA
জমিদার মেহের বকস চৌধুরী উনবিংশ শতাব্দী শেষ ভাগে বালিয়াতে এক মসজিদ তৈরীর পরিকল্পনা করেন । এই জন্য দিল্লির আগ্রা মতান্তরে মুর্শিদাবাদ থেকে স্থপতি আনা হয় । মুঘল স্থাপত্যের রীতি অনুযায়ী ডিজাইনকৃত এই মসজিদ তৈরির করাটা ছিল অনেক জটিল ও সময় সাপেক্ষ ব্যাপার । হঠাৎ প্রধান স্থপতির মৃত্যুর ফলে মসজিদ নির্মাণের কাজ থেমে যায় । মেহের বকস স্থানীয় কারিগরের সহায়তায় পুনরায় মসজিদ নির্মাণের কাজ শুরু করেন। কিন্তু স্থানীয় কারিগরগণ মসজিদের গম্বুজ নির্মাণে ব্যর্থ হন । ১৯১০ সালে মেহের বকস চৌধুরী মৃত্যুবরণ করেন।

মেহের বকসের ছোট ভাই কয়েক বছর পর মসজিদটি নির্মাণের জন্য আবারও উদ্যোগ নেন। কিন্তু, নির্মাণ কাজ সমাপ্ত না করে তিনিও মৃত্যু বরণ করেন। ফলে মসজিদটি ১০০ বছর গম্বুজ ছাড়াই দাঁড়িয়ে থাকে। 

অবশেষে মেহের বকস চৌধুরীর প্রোপৌত্রি তসরিফা খাতুনের পৃষ্ঠপোষকতায় ও প্রত্নতত্ত্ব ইনস্টিটিউটের কারিগরী সহায়তায় ২০১০ সালে বালিয়া মসজিদটির সংস্কার কাজ শুরু হয় । একই সাথে আর্কিটেক্ট সৈয়দ আবু সুফিয়ান কুশল এর নকশায় নতুন ভাবে গম্বুজ নির্মাণ করা হয় ।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. নির্মাণের সময়
titleC. নির্মাণের ইতিহাস
titleD. প্রচলিত রূপকথা
উত্তর: titleC
কলকাতা মহানগরী তার সাহিত্যিক, শৈল্পিক ও বৈপ্লবিক ঐতিহ্যগুলির জন্য বিশ্ববিদিত। এই শহর কেবলমাত্র ভারতের পূর্বতন রাজধানীই ছিল না, বরং আধুনিক ভারতের শিল্প ও সাহিত্য চেতনার জন্মস্থানও ছিল। শিল্প ও সাহিত্যের প্রতি কলকাতাবাসীদের বিশেষ আগ্রহ পরিলক্ষিত হয়ে থাকে; নতুন প্রতিভাকে গ্রহণ করার ঐতিহ্য কলকাতাকে তাই পরিণত করেছে "প্রচণ্ড সৃজনীশক্তিধর এক শহরে"। এই সকল কারণে কলকাতাকে অনেক সময় "ভারতের সাংস্কৃতিক রাজধানী" বলে উল্লেখ করা হয়।

কলকাতার অন্যতম চারিত্রিক বৈশিষ্ট্য হল শহরের ছোটো ছোটো অঞ্চলকে কেন্দ্র করে গড়ে ওঠা "পাড়া" সংস্কৃতি। সাধারণত প্রত্যেক পাড়ায় একটি করে ক্লাবঘর সহ নিজস্ব সংঘ বা ক্লাব থাকে। অনেক সময় ক্লাবগুলির নিজস্ব খেলার মাঠও থাকে। পাড়ার বাসিন্দারা অভ্যাসগতভাবে এখানে এই সব ক্লাবঘরে আড্ডা দিতে আসেন; মাঝেমধ্যে এই সব আড্ডা হয়ে ওঠে মুক্তছন্দের বৌদ্ধিক আলাপআলোচনা। এই শহরে রাজনৈতিক দেওয়াললিখনেরও এক ঐতিহ্য লক্ষিত হয়; এই সব দেওয়াললিখনে কুরুচিপূর্ণ কেচ্ছাকেলেংকারির বর্ণনা থেকে শ্লেষাত্মক রঙ্গব্যঙ্গ, লিমেরিক, কার্টুন, ইস্তাহার – সবই বিধৃত হয়।

সঠিক অনুচ্ছেদ শিরোনাম কোনটি?
titleA. ভাষা
titleB. প্রশাসন
titleC. জলবায়ু
titleD. সংস্কৃতি
উত্তর: titleD
ইউতিলা, রোতান ও গুয়ানাজা’র ন্যায় বড় ধরনের দ্বীপপুঞ্জ এবং মোরাত, বারবারেতা, সান্তা এলেনা ও কেয়োস কোচিনোসের ন্যায় ছোট ছোট দ্বীপ নিয়ে বে আইল্যান্ডস গঠিত। হন্ডুরাসের উত্তর উপকূলবর্তী এলাকায় স্থানীয়রা বসবাস করে। ক্রেওল ইংরেজি এ জনগোষ্ঠীর ভাষা। ইংল্যান্ড ও আয়ারল্যান্ড থেকে আসা ব্যক্তিরা ব্যবহার করতো।

সঠিক অনুচ্ছেদ শিরোনাম কোনটি?
titleA. জাতিগোষ্ঠী
titleB. পায়া ভাষা
titleC. তয়াহকা বা সুমো ভাষা
titleD. চোর্তি ভাষা
উত্তর: titleA
১৯৮৯ সালে, লন্ডেনে জামান বিবিসি ওয়ার্ল্ড সার্ভিসের প্রযোজক হিসাবে পেশা জীবন শুরু করেন। জামান ১৯৯৯ সালে প্রডিউসার হিসেবে একুশে টেলিভিশনে কাজ শুরু করেন এবং পরবর্তিতে সেখানে সাংবাদিকতা এবং সংবাদ উপস্থাপনাও করেন। বর্তমানে তিনি একাত্তর টিভিতে বাংলাদেশের প্রথম নারী প্রধান নির্বাহী কর্মকর্তা হিসাবে কাজ করছেন।

সঠিক অনুচ্ছেদ শিরোনাম কোনটি?
titleA. চলচিত্র
titleB. শিক্ষা জীবন
titleC. পেশাজীবন
titleD. ব্যক্তিগত জীবন
উত্তর: titleC
১৯৬৯-এ বচ্চন ছবির জগতে আত্মপ্রকাশ করেন "সাত হিন্দুস্তানি" নামক একটি চলচ্চিত্রের মাধ্যমে যেখানে সাতটি প্রধান চরিত্রের একটিতে তিনি অভিনয় করেছিলেন। খোয়াজা আহমেদ আব্বাস নির্দেশিত এই ছবিটিতে অন্যান্য ভূমিকায় অভিনয় করেছিলেন উৎপল দত্ত, মধু এবং জালাল আগা। যদিও ছবিটি বাণিজ্যিক সাফল্য পায়নি, তবুও বচ্চন এই ছবিতে অভিনয়ের সুবাদে শ্রেষ্ঠ নতুন অভিনেতা হিসেবে তার প্রথম জাতীয় চলচ্চিত্র পুরস্কার পান।

এরপরেই তাকে রাজেশ খান্নার সঙ্গে দেখা যায় "আনন্দ" (১৯৭১) ছবিতে যা বাণিজ্যিক সাফল্যর সঙ্গে সঙ্গে চলচ্চিত্র সমালোচকদের প্রশংসাও আদায় করেছিল। এই ছবিতে, জীবনের প্রতি বীতশ্রদ্ধ এক ডাক্তারের ভূমিকায় অভিনয় করে বচ্চন ফিল্মফেয়ার শ্রেষ্ঠ সহ অভিনেতার পুরস্কার পান। "পরওয়ানা" (১৯৭১) ছবিতে অমিতাভ একজন মোহগ্রস্থ প্রেমিকের ভূমিকায় অভিনয় করেন। ছবিটিতে নবীন নিশ্চল, যোগিতা বালি এবং ওমপ্রকাশও অভিনয় করেছিলেন। এই ছবিটি উল্লেখযোগ্য কারণ এটি সেই হাতে গোনা ছবিগুলির মধ্যে একটি যেখানে বচ্চন খলনায়কের ভূমিকায় অবতীর্ণ হয়েছিলেন। এই ছবির পর তার অভিনীত বেশ কতগুলি ছবি বক্স অফিসে বাণিজ্যিক সাফল্যের মুখ দেখেনি। তার মধ্যে অবশ্যই উল্লেখযোগ্য "রেশমা ঔর শেরা" (১৯৭১)। এই সময়েই তিনি অতিথি শিল্পী হিসেবে "গুড্ডি" ছবিতে কাজ করেন। এই ছবিতে ধর্মেন্দ্রর বিপরীতে তার ভাবি স্ত্রী জয়া ভাদুড়ি অভিনয় করেছিলেন। তার কর্মজীবনের প্রথম থেকেই গম্ভীর ব্যারিটোন কন্ঠস্বরের জন্য প্রশংসিত বচ্চন, "বাওয়ার্চি" ছবির কিছু অংশে ভাষ্যকারের কাজ করেছিলেন। ১৯৭২-এ তিনি এস.রামানাথনের নির্দেশিত একটি রোড অ্যাকশন কমেডি "বম্বে টু গোয়া" ছবিতে অভিনয় করেন। এই ছবিতে তাকে অরুণা ইরানি, মেহমুদ, আনোয়ার আলি এবং নাসির হুসেনের মতো অভিনেতাদের সঙ্গে দেখা গিয়েছিলো।

সঠিক অনুচ্ছেদ শিরোনাম কোনটি?
titleA. বরাবাঁকির জমির মামলা
titleB. প্রাথমিক জীবন
titleC. টেলিভিশনে কর্মজীবন
titleD. কর্মজীবনের শুরু ১৯৬৯ - ১৯৭২
উত্তর: titleD
প্রথম বিশ্বকাপের পর ১৯৩৪ এবং ১৯৩৮ সালে অনুষ্ঠিত দু'টি বিশ্বকাপই ইউরোপে অনুষ্ঠিত হয়। তন্মধ্যে ১৯৩৮ সালে ফ্রান্সে অনুষ্ঠিত বিশ্বকাপটি ছিল বেশ বিতর্কিত। আমেরিকার দেশগুলো ঘূর্ণায়মান পদ্ধতিতে দু'টি মহাদেশের মধ্যে বিশ্বকাপ আয়োজনের প্রস্তাবনা রেখেছিল। তাদের প্রস্তাবনা না মানার প্রেক্ষাপটে আর্জেন্টিনা এবং উরুগুয়ে ফুটবল দল এ প্রতিযোগিতায় অংশগ্রহণ করেনি।

২য় বিশ্বযুদ্ধের পর ভবিষ্যতে দেশসমূহের অংশগ্রহণ না করা কিংবা বিতর্ক থেকে দূরে থাকার উদ্দেশ্যে ফিফা আমেরিকা এবং ইউরোপে পালাক্রমে স্বাগতিক দেশ নির্ধারণ করে; যা ২০০২ সালের বিশ্বকাপের পূর্ব পর্যন্ত চলমান ছিল। এ পদ্ধতিতে স্বাগতিক দেশ নির্ধারণের লক্ষ্যে ফিফা নির্বাহী কমিটি গোপন ব্যালটের মাধ্যমে ভোটের আয়োজন করে। বর্তমানে এ সিদ্ধান্তটি খসড়া আকারে ২০১৮ সালের পাশাপাশি সাত বছর পূর্বেই ২০২২ সালের প্রতিযোগিতা পর্যন্ত সীমাবদ্ধ রাখে।

একমাত্র মেক্সিকো, ইতালি, ফ্রান্স এবং জার্মানি দুইবার করে বিশ্বকাপের স্বাগতিক দেশের মর্যাদার অধিকারী হয়েছে। ২০১৪ সালের বিশ্বকাপের পর ব্রাজিলও এর সাথে যু্ক্ত হবে বলে ধারণা করা হচ্ছে। মেক্সিকো সিটির এস্তাদিও অ্যাজটেকা হচ্ছে একমাত্র স্টেডিয়াম যেখানে দু'টি ফিফা বিশ্বকাপের চূড়ান্ত খেলা অনুষ্ঠিত হয়। ২০১৪ সালের বিশ্বকাপের পর রিও ডি জেনেইরোতে অবস্থিত মারকানা স্টেডিয়ামও এ গৌরবের অধিকারী হবে। এ স্টেডিয়ামটিতে ১৯৫০ সালের বিশ্বকাপের উরুগুয়ে বনাম ব্রাজিলের মধ্যকার সর্বশেষ খেলাটি ভিন্নতর ক্রীড়া পদ্ধতিতে অনুষ্ঠিত হয়েছিল।

সঠিক অনুচ্ছেদ শিরোনাম কোনটি?
titleA. ১৯৩৮ ফিফা বিশ্বকাপ
titleB. ১৯৪২ ফিফা বিশ্বকাপ
titleC. ইতিহাস
titleD. ১৯৬২ ফিফা বিশ্বকাপ
উত্তর: titleC
যৌনসঙ্গম সম্ভবত ৩৮.৫ কোটি বছরের পুরোনো, এবং সম্ভবত পৃথিবীর সবচেয়ে প্রাচীন চোয়ালবিশিষ্ট মাছ ছিল যৌনমিলনের মাধ্যমে প্রজনন-সম্পন্নকারী প্রাণী। মানব প্রজনন সাধারণত শিশ্ন-জরায়ুজ অনুপ্রবেশের মাধ্যমে ঘটে থাকে। পৃথিবীর সকল প্রাণীই তার প্রজনন কর্ম সম্পাদন করে। প্রজননের ফল হচ্ছে শারিরিক সুখ এবং বংশ বৃদ্ধি করা। যৌনক্রিয়ার কেন্দ্রীয় অংশ হলো "যৌনসঙ্গম" বা স্ত্রী-অঙ্গে পুরুষাঙ্গের প্রবেশ এবং বীর্যপাত। এই প্রজনন প্রক্রিয়ার ফল স্বরুপ প্রাণী তার বংশ বিস্তার করে থাকে। বিভিন্ন প্রাণী বিভিন্নভাবে তার প্রজনন চালিয়ে থাকে। যেমন মানুষ তার প্রজনন চালায় স্বীয় নারী/পুরুষ দ্বারা। প্রজননের উদ্দেশ্যে সঙ্গম করলে স্ত্রীর যোনীর ভেতর শিশ্ন থাকা অবস্থায়ই পুরুষের বীর্যস্খলন করতে হয়। এতে বীর্যের মধ্যে থাকা শুক্রাণু স্ত্রীর দেহে ইতিমধ্যে থাকা ডিম্বাণুর সাথে মিলিত হওয়ার সুযোগ পায়। শুক্রাণু ও ডিম্বাণুর মিলনের (নিষেকের) মাধ্যমে সৃষ্ট জাইগোটই সন্তান উৎপাদনের পথে প্রথম ধাপ। কিছু প্রাণীর ক্ষেত্রে স্ত্রীদেহের ভেতরেই সন্তান বেড়ে ওঠে এবং একসময় তার যোনীপথ দিয়েই সন্তানকে বের করে আনা যায়। তবে মাছের মত প্রাণীদের ক্ষেত্রে স্ত্রী ডিমটি আগেই বের করে দেয় যা ফুটে এক সময় বাচ্চা বের হয়। সকল স্তন্যপায়ী প্রাণীই যৌনসঙ্গম করে থাকে।

সঠিক অনুচ্ছেদ শিরোনাম কোনটি?
titleA. অনুপ্রবেশ ও সঞ্চালন
titleB. উদ্দীপনা
titleC. প্রজনন
titleD. ব্যাপকতা
উত্তর: titleC